
ŠAKIŲ RAJONO SAVIVALDYBĖS TARYBA

SPRENDIMAS

DĖL SINTAUTŲ MIESTELIO TERITORIJOS RIBŲ PAKEITIMO 

2012 m. kovo 29 d. Nr. T-155
Šakiai

Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 2 d. 34 p. ir 18 str. 1 d., Vyriausybės 1996 m. birželio 3 d. nutarimu Nr. 651 patvirtintų Administracinių vienetų ir gyvenamųjų vietovių teritorijų ribų ir pavadinimų tvarkymo taisyklių (Žin., 1996, Nr. 54-1277; 2006, Nr. 9-333) 24 p. bei atsižvelgdama į vietos gyventojų nuomonę, nusprendžia:

1. Teikti Lietuvos Respublikos Vyriausybei siūlymą pakeisti Šakių rajono savivaldybės Sintautų miestelio ribas pagal parengtus planus:

1.1. priskirti Šakių rajono savivaldybės Sintautų miestelio teritorijai šių Šakių rajono savivaldybės Sintautų seniūnijos gyvenamųjų teritorijų dalis: 

1.1.1. Sintautų kaimo – žemės sklypus Nr. 1 (3,0168 hektaro), Nr. 2 (2,2002 hektaro), Nr.3(0,6780 hektaro);

1.1.2. Santakų kaimo žemės sklypus Nr. 4 (11,6538 hektaro), Nr. 5 (0,1378 hektaro); 

1.2. išskirti iš Šakių rajono savivaldybės Sintautų miestelio teritorijos dalis ir priskirti jas Šakių rajono savivaldybės Sintautų seniūnijos šioms gyvenamosioms vietovėms:

1.2.1. Sintautų kaimui – žemės sklypus Nr. 6 (12,4455 hektaro), Nr. 7 (0,0207 hektaro), Nr. 8 (0,1146 hektaro), Nr. 10 (18,5282 hektaro); 

1.2.2. Santakų kaimui – žemės sklypą Nr. 9 (1,4003 hektaro).
2. Prašyti Lietuvos Respublikos Vyriausybės patvirtinti Šakių rajono savivaldybės Sintautų miestelio 100,7252 ha ploto teritorijos ribas.

3. Pripažinti netekusiu galios rajono savivaldybės tarybos 2007 m. lapkričio 29 d. sprendimą Nr. T-282 ,,Dėl Sintautų miestelio teritorijos ribų pakeitimo“.  

